《西行答黄季重时季重方在忧中》
明代·卢龙云

长年奔走逐微名，此去西南越百城。圣化菁莪均士类，儒襟羔雁待文衡。

山光傍马琴声入，夜色冲牛剑气横。怪尔蓼莪今且废，远从天外念周京。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。